રાહુલ ગાંધીએ કોંગ્રેસી મહિલાઓને કહ્યું કે, તમે લોકો મને વચન આપો કે, તમે ભાજપ વિરુદ્ધ લડવા માટે કોઈ પણ સંજોગોમાં અને દરેક રીતે તૈયાર રહેશો. રાહુલ ગાંધીએ કહ્યું કે, દુનિયાભરમાં પેટ્રોલનાં ભાવો ઘટી રહ્યા છે જ્યારે ભારતમાં ભાવ વધી રહ્યા છે. પહેલા ગેસ સિલિન્ડરનો ભાવ ચારસો રૂપિયા હતો જ્યારે અત્યારે વધીને નવસો રૂપિયા થઈ ગયો છે. તેથી હું તમને વિનંતી કરુ છુ કે તમે અન્ય રાજ્યોમાં પણ જાઓ અને કોંગ્રેસ પાર્ટીને જ વિજયી બનાવવામાં ફાળો આપો.